Ριχάρδος Μπωσάμπ, 1ος κόμης του Γουόστερ

Ο Ριχάρδος Β΄ ντε Μπωσάμπ, κόμης τού Γουόστερ, Ιππότης τής Περικνημίδος ( –  Μαρτίου 1421/1422) ήταν Άγγλος ευγενής.

Καταγωγή
Ο μοναδικός γιος τού Γουλιέλμου Ε΄ ντε Μπωσάμπ 1ου βαρόνου τού Μπεργκαβεννί και τής Ιωάννας ΦιτςΆλαν. Ο Γουλιέλμος Ε΄ Μπωσάμπ ήταν ο 4ος γιος τού κόμη τού Γουόρικ, και είχε αγοράσει την κυριότητα τού Μπεργκαβεννί από την οικογένεια Χάστινγκς λίγο πριν αυτή εξαλειφθεί στην ανδρική γραμμή. Η Ιωάννα ΦιτζΆλαν ήταν κόρη τού Ρίτσαρντ ΦιτζΆλαν 11ου κόμη τού Άρουντελ, ο οποίος εκτελέστηκε από τον Ριχάρδο Β΄ λίγο πριν την καθαίρεση τού τελευταίου. Η Ιωάννα παντρεύτηκε τον Γουλιέλμο Ε΄ το 1392, όταν εκείνη ήταν 17 ετών και αυτός 55. Υπήρχαν σίγουρα πολιτικές διαστάσεις, καθώς και οι δύο οικογένειες είχαν εμπλακεί στην Έφεση των Λόρδων, και ήταν επίσης σημαντικοί γαιοκτήμονες στα Δυτικές Μίντλαντς και στους Ουαλικές Βάλτους.

Η σταδιοδρομία του
Τα έγγραφα για τη ζωή τού Ριχάρδου Β΄ Μπωσάμπ, ιδιαίτερα τα νεανικά του χρόνια, είναι ελάχιστα. Ο πατέρας του απεβίωσε όταν ήταν 17 ετών, αλλά η μητέρα του έζησε περισσότερο από αυτόν. Λόγω μίας μεταβίβασης, που εκτελέστηκε από τούς γονείς του και τούς δικηγόρους τους λίγα χρόνια πριν από το τέλος τού πατέρα του, η κληρονομική σχέση τού Μπεργκαβεννί διακόπηκε προσωρινά. Η χήρα Ιωάννα ΦιτζΆλαν απολάμβανε δικαιώματα δια συνιδιοκτησίας και επιβίωσης εφ' όρου ζωής σε ολόκληρη την κυριότητα τού Μπεργκαβένι. Η κυριότητα, το κάστρο, το αρχοντικό (manor), η πόλη και όλες οι εκτάσεις που ήταν συνδεδεμένες με την κυριότητα ήταν δικές της εφ' όρου ζωής, αντί να περάσουν στον γιο του εξ ολοκλήρου ή τα 2/3, κατά τη διάρκεια τής ζωής τής μητέρας του.

Κατά τη διάρκεια τής χηρείας της (1411–1435), η μητέρα τού Ριχάρδου Β΄, Ιωάννα, κατείχε την ιδιοκτησία τής κυριότητας, τού κάστρου, τού αρχοντικού, τής πόλης, των παραρτημάτων και των προσαρτημένων εδαφών, απέκτησε ένοπλους οπαδούς με λιβρέες και επεδίωξε ενεργά να επεκτείνει τις εκτάσεις της. Σε νομικά έγγραφα, αναφερόταν ως "Domina de Bergaveny" ("domina" στα λατινικά για "κυρία"  και έτσι έφερε ισχυρότερη χροιά από το "lady" στα αγγλικά, που συνήθως υπονοούσε μία θέση, όχι μία ιδιοκτησία). Μετά την ενηλικίωσή του το 1416, ο Ριχάρδος Β΄ δεν κλήθηκε ποτέ στο κοινοβούλιο ως κύριος τού Μπεργκαβεννί, αν και ο πατέρας του ήταν, και οι απόγονοί του θα το έκαναν.

Οικογένεια
Στις 27 Ιουλίου 1411 νυμφεύτηκε τη λαίδη Ιζαμπέλ λε Ντεσπένσερ, κόρη τού Τόμας λε Ντεσπένσερ 1ου κόμη τού Γκλόστερ, και δισεγγονή τού Εδουάρδου Γ΄. Απέκτησαν ένα παιδί, τη:
 λαίδη Ελισάβετ ντε Μπωσάμπ, αργότερα 3η βαρόνη Μπεργκαβεννί, η οποία παντρεύτηκε τον σερ Εδουάρδο Νέβιλ, αργότερα 1ο βαρόνο Μπεργκαβεννί. Ήταν συν-επίτροπος των Ουαλικών Βάλτων το 1415, και αρχηγός λογχοεφόρων και τοξοτών στη Νορμανδία το 1418. Τον Φεβρουάριο τού 1420/1, χρίστηκε κόμης τού Γουόστερ. 

Το τέλος του
Ο Γουόστερ τραυματίστηκε θανάσιμα στις 18 Μαρτίου 1421/2 στην πολιορκία τού Μω, και απεβίωσε λίγο αργότερα. Η σορός του μεταφέρθηκε πίσω στην Αγγλία, και τάφηκε στις 25 Απριλίου 1422 στο Τιούκσμπεριυ τού Γκλόστερσιρ. Η κόρη του κληρονόμησε τα κτήματά του, αν και δεν κληρονόμησε το Μπεργκαβεννί, μέχρι που απεβίωσε η γιαγιά της το 1435, τής οποίας ήταν μοναδική κληρονόμος .

Πρόγονοι

 Αναφορές 

Κατηγορία:Οικογένεια ντε Μπωσάμπ